PROCES VERBAL

Nr. 6 din  04.04.2007

al şedinţei  Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:
Membrii Consiliului de Observatori: Mariana ŞLAPAC; Anatol DUBROVSCHI; Ludmila BARBUS; Victoria MUSTEAŢĂ; Boris FOCŞA; Alexandru BUREAN; Veaceslav IONIŢĂ; Igor MUNTEANU; Viorel CIBOTARU.

Au asistat:

I. Teleşcu, Preşedintele IPNA Compania “Teleradio-Moldova”, V. Tăbîrţă, Director Executiv Radio, A. Răileanu, Director Executiv TV, A. Vicol, Şeful Serviciului Juridic, reprezentanţi ai mijloacelor de informare în masă ş.a.

Ordinea de zi:

1. Aprobarea Regulamentului C.O.

2. Stabilirea salariilor Preşedintelui Companiei IPNA “Teleradio-Moldova”, Directorului televiziunii şi Directorului radiodifuziunii.

3. Probleme legate de continuarea concursului.

4. Diverse.

La începutul şedinţei dl I. Munteanu a propus completarea ordinii de zi cu următoarele puncte:

5. Executarea corespunzătoare a lucrărilor de secretariat: examinarea lucrului secretariatului C.O. (contrasemnarea proceselor verbale şi a deciziilor adoptate de C.O. în perioada ianuarie – martie 2007), situaţia auditului Companiei şi a politicii editoriale, etc.
6. Executarea deciziilor C.O. de către administraţia Companiei: rezolvarea conflictului dintre salariaţi şi administraţia Companiei (decizia C.O. de a primi grila salarială); asigurarea Secretarului C.O. cu un laptop ( decizia C.O.).
7. Planificarea lucrului C.O: mecanismul de stabilire a agendei de priorităţi a C.O. (rolul Preşedintelui C.O.), rolul asistentului pentru secretariatul C.O.
8. Politica de vizibilitate a C.O. (reacţie la Declaraţia Ambasadorilor acreditaţi în RM).

S-a votat ordinea de zi completată. “Pentru” – unanim.

La prima întrebare au vorbit: M. Şlapac, A. Dubrovschi, I. Munteanu, V. Ioniţă, L. Barbus, V. Musteaţă, V. Cibotaru, B. Focşa. 

9. S-a votat unanim aprobarea Regulamentului C.O. în varianta modificată. 

La întrebarea a doua au vorbit: A. Dubrovschi, V. Cibotaru, V. Musteaţă, M. Şlapac, V. Ioniţă, I. Munteanu.

S-a votat aprobarea salariului Preşedintelui Companiei în mărime de 5 salarii medii lunare ale personalului de creaţie al Companiei, calculată în raport cu ultimele 3 luni de activitate a acesteia; corespunzător Directorului radiodifuziunii şi Directorului televiziunii – 4 salarii medii lunare.

“Pentru” – unanim.

La întrebarea a treia s-au pronunţat: M. Şlapac, A. Dubrovschi, I. Munteanu, V. Ioniţă, L. Barbus, V. Musteaţă, V. Cibotaru, B. Focşa, A. Burean.

S-a votat de a desfăşura concursul la data de 10.03.2007, orele 9.00 în Casa Radio, str. Mioriţa 1.

“Pentru” – unanim.

S-a votat ca la începutul şedinţei să fie audiaţi public candidaţii la posturile de conducere ale IPNA Compania “Teleradio-Moldova”.

“Pentru” – unanim.

S-a votat: în scopul înlesnirii evaluării candidaţilor de a utiliza următoarele criterii: capacităţi manageriale, experienţă de gestionare, viziune, performanţe dovedite (pentru a fi folosite individual de fiecare membru al C.O. înainte de a purcede la votarea secretă).

“Pentru” – 8, “contra” – 1 (B. Focşa).

La întrebarea a patra dna M. Şlapac a prezentat informaţii privind participarea unor membrii ai C.O. la întâlnirea cu reprezentanţii OSCE. Dl A. Dubrovschi a informat audienţa despre întâlnirea unor membri ai C.O. cu fracţiunea parlamentară “Alianţa Moldova Noastră”. La propunerea dlor I. Munteanu şi V. Ioniţă s-a votat de a plasa pe pagina web a C.O. remunerarea trimestrială a membrilor C.O. şi cheltuielile acestuia.

La întrebarea a cincea au luat cuvântul: I. Munteanu, V. Ioniţă, V. Cibotaru, A. Dubrovschi, V. Musteaţă, M. Şlapac.

S-a votat de a avertiza Secretarul C.O. privind lucrul secretariatului.

“Pentru” – 7, “contra” – 1 (M. Şlapac).

S-a votat: a obliga Preşedintele Companiei dl I. Teleşcu, în termen de aprilie – mai 2007, să organizeze realizarea auditului extern al Companiei, din surse extrabugetare.

“Pentru” – unanim.

La întrebarea a şasea au vorbit: I. Munteanu, V. Ioniţă, A. Dubrovschi.

S-a atras atenţia  conducerii IPNA Compania “Teleradio-Moldova” privind neexecutarea indicaţiilor C.O. referitoare la soluţionarea problemelor privind remunerarea muncii ridicate de grupul de  monitorizare a drepturilor economice ale angajaţilor Companiei.

La întrebarea a şaptea au luat cuvântul: I. Munteanu, M. Şlapac, A. Dubrovschi, V. Ioniţă, V. Cibotaru.

Au fost înaintate propuneri de a realiza un plan de acţiuni prioritare. Fiecare membru al C.O. va veni cu propuneri concrete la acest plan de acţiuni.

La întrebarea a opta a luat cuvântul I. Munteanu, care a propus ca C.O. să ia  atitudine la Declaraţia Ambasadorilor acreditaţi în RM şi a pregăti un dosar al presei care va reflecta activitatea Companiei.

S-a hotărât:

1. A aproba  modificările în Regulamentul C.O.

2. A stabili salariul Preşedintelui Companiei în mărime de 5 salarii medii lunare ale personalului de creaţie al Companiei, calculată în raport cu ultimele 3 luni de activitate a acesteia, începând cu luna ianuarie 2007.
A stabili salariul Directorului Radiodifuziunii în mărime de 4 salarii medii lunare ale personalului de creaţie al Companiei, calculată în raport cu ultimele 3 luni de activitate a acesteia, începând cu luna ianuarie 2007.
    A stabili salariul Directorului televiziunii în mărime de 4 salarii medii lunare ale personalului de creaţie al Companiei, calculată în raport cu ultimele 3 luni de activitate a acesteia, începând cu luna ianuarie 2007.

3. A organiza concursul pentru suplinirea funcţiilor de Preşedinte, Director radiodifuziune şi Director televiziune IPNA Compania “Teleradio- Moldova” la data de 10.04.2007, orele 9.00, Casa Radio, Chişinău, str. Mioriţa nr. 1.

4. A obliga Preşedintele IPNA Compania “Teleradio- Moldova”, dl I. Teleşcu de a organiza realizarea auditului extern al Companiei, în termen de aprilie – mai 2007 din surse extrabugetare.
Au semnat:
1. Mariana ŞLAPAC

2. Anatol DUBROVSCHI

3. Ludmila BARBUS 

4. Victoria MUSTEAŢĂ

5. Boris FOCŞA

6. Igor MUNTEANU

7. Veaceslav IONIŢĂ

8.Viorel CIBOTARU

10. Alexandru BUREAN

